CELEX: 32020D0122
Language: mt
Date: 2020-01-16 00:00:00
Title: Deċiżjoni ta’ Implimentazzjoni tal-Kummissjoni (UE) 2020/122 tas-16 ta’ Jannar 2020 dwar il-konklużjoni ta’ Ftehim fl-għamla ta’ skambju ta’ ittri bejn l-Unjoni Ewropea u l-Istati Uniti tal-Messiku dwar is-sostituzzjoni tal-Annessi I u II tal-Ftehim bejn il-Komunità Ewropea u l-Istati Uniti tal-Messiku dwar il-għarfien bejn xulxin (xilxieni) u l-protezzjoni ta’ ismijiet għal xorb spirituż

29.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 23/1
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/122
         tas-16 ta’ Jannar 2020
         dwar il-konklużjoni ta’ Ftehim fl-għamla ta’ skambju ta’ ittri bejn l-Unjoni Ewropea u l-Istati Uniti tal-Messiku dwar is-sostituzzjoni tal-Annessi I u II tal-Ftehim bejn il-Komunità Ewropea u l-Istati Uniti tal-Messiku dwar il-għarfien bejn xulxin (xilxieni) u l-protezzjoni ta’ ismijiet għal xorb spirituż
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kunsill 97/361/KE tas-27 ta’ Mejju 1997 dwar il-konklużjoni ta’ Ftehim bejn il-Komunità Ewropea u l-Istati Uniti tal-Messiku fuq ir-rikonoxximent komuni u l-protezzjoni tad-deskrizzjoni ta’ spirti alkoħoliċi (1), u b’mod partikolari l-Artikolu 4 tagħha,
         Billi:
         
                     (1)
                  
                  
                     Il-Ftehim bejn il-Komunità Ewropea u l-Istati Uniti tal-Messiku dwar il-għarfien bejn xulxin (xilxieni) u l-protezzjoni ta’ ismijiet għal xorb spirituż (2) (minn hawn ’il quddiem “il-Ftehim”) daħal fis-seħħ fl-1 ta’ Lulju 1997.
                  
               
                     (2)
                  
                  
                     F’konformità mal-Artikolu 18 tal-Ftehim, l-Unjoni u l-Istati Uniti tal-Messiku nnegozjaw Ftehim fl-għamla ta’ skambju ta’ ittri biex jissostitwixxu l-Annessi I u II tal-Ftehim, sabiex jaġġornaw u jikkoreġu l-listi ta’ xarbiet alkoħoliċi protetti.
                  
               
                     (3)
                  
                  
                     Jenħtieġ li dan l-iskambju ta’ ittri jiġi approvat f’isem l-Unjoni Ewropea,
                  
               
                     (4)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat għax-Xorb Spirituż,
                  
               IDDEĊIEDA KIF ĠEJ:
         
            Artikolu 1
            Il-Ftehim fl-għamla ta’ skambju ta’ ittri bejn l-Unjoni Ewropea u l-Istati Uniti tal-Messiku li jissostitwixxi l-Annessi I u II tal-Ftehim bejn il-Komunità Ewropea u l-Istati Uniti tal-Messiku dwar il-għarfien bejn xulxin (xilxieni) u l-protezzjoni ta’ ismijiet għal xorb spirituż huwa hawnhekk approvat f’isem l-Unjoni Ewropea.
            It-test tal-Ftehim fl-għamla ta’ skambju ta’ ittri, inkluż l-Annessi I u II li ġew sostitwiti huwa mehmuż ma’ din id-Deċiżjoni.
         
         
            Artikolu 2
            Il-Membru tal-Kummissjoni responsabbli għall-Agrikoltura u l-Iżvilupp Rurali huwa b’dan awtorizzat li jiffirma l-iskambju ta’ ittri sabiex l-Unjoni Ewropea tintrabat.
         
         
            Magħmul fi Brussell, is-16 ta’ Jannar 2020.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 152, 11.6.1997, p. 15.
         
            (2)  ĠU L 152, 11.6.1997, p. 16.